Свой запіс у блог на смерць архіепіскапа Гомельскага Арыстарха я назвала выбух у Гомелі. На месца спачылага архіярэя быў прызначаны еп. Стэфан, а сёння акурат адбывалася цырымонія - першае богаслужэнне новага епіскапа ў якасці кіруючага архіярэя. На фотаздымках Мітрапаліт Філарэт выглядае бадай як князь. Але ці то анамальная спёка, ці агульны стан здароўя прадстаяцеля Беларускай Праваслаўнай Царквы сталі прычынай, аднак Мітрапаліт Філарэт знаходзіцца ў рэанімацыі Гомельскага шпіталя хуткай дапамогі і яго стан ацэньваецца як цяжкі. Афіцыйныя царкоўныя сайты пакуль маўчаць, ніякіх каментароў з боку Царквы не паступае. Напэўна, усе, хто пачуў навіну, займаюцца абсалютна лагічнай у дадзенай сітуацыі справай - моляцца.